CELEX: 62008CN0205
Language: lt
Date: 2008-05-19 00:00:00
Title: Byla C-205/08 2008 m. gegužės 19 d. Umweltsenat (Austrija) pateiktas prašymas priimti prejudicinį sprendimą byloje Umweltanwalt von Kärnten prieš Kärntner Landesregierung, Alpe Adria Energia SpA

15.8.2008   
            
            
               LT
            
            
               Europos Sąjungos oficialusis leidinys
            
            
               C 209/21
            
         2008 m. gegužės 19 d.Umweltsenat (Austrija) pateiktas prašymas priimti prejudicinį sprendimą byloje Umweltanwalt von Kärnten prieš Kärntner Landesregierung, Alpe Adria Energia SpA
   
   (Byla C-205/08)
   (2008/C 209/30)
   Proceso kalba: vokiečių
   Prašymą priimti prejudicinį sprendimą pateikęs teismas
   Umweltsenat
   Šalys pagrindinėje byloje
   Ieškovė: Umweltanwalt von Kärnten
   Atsakovės: Kärntner Landesregierung, Alpe Adria Energia SpA
   Prejudicinis klausimas
   Ar 1985 m. birželio 27 d. Tarybos direktyva 85/337/EEB dėl tam tikrų valstybės ir privačių projektų poveikio aplinkai vertinimo (1), iš dalies pakeista 1997 m. kovo 3 d. Tarybos direktyva 97/11/EB, iš dalies keičiančia Direktyvą 85/337/EEB dėl tam tikrų valstybės ir privačių projektų poveikio aplinkai vertinimo (2), vadinama Pakeitimo direktyva, ir 2003 m. gegužės 26 d. Europos Parlamento ir Tarybos direktyva 2003/35/EB, nustatančia visuomenės dalyvavimą rengiant tam tikrus su aplinka susijusius planus ir programas ir iš dalies keičiančia Tarybos direktyvas 85/337/EEB ir 96/61/EB dėl visuomenės dalyvavimo ir teisės kreiptis į teismus (3), vadinama Visuomenės dalyvavimo direktyva, turi būti aiškinama taip, kad valstybė narė turi pareigą atlikti įvertinimą esant Direktyvos I priede išvardytiems projektams, t. y. nurodytiems 20 punkte (antžeminių elektros perdavimo linijų tiesimas, kai įtampa aukštesnė nei (arba lygi) 220 kV ir linijos ilgesnės nei 15 km), jei planuojamas veiklos planas apima dviejų ar daugiau valstybių narių teritorijas, net ir tuomet, kai jos teritorijoje esanti veiklos plano dalis neviršija ribos, dėl kurios atsiranda pareiga atlikti vertinimą (šioje byloje — 15 kilometrų ilgis), o tik ją pasiekia, įskaitant veiklos plano dalis, kurios pagal planą turėtų būti kaimyninėje valstybėje (valstybėse)?
   
      (1)  OL L 175, p. 40.
   
      (2)  OL L 73, p. 5.
   
      (3)  OL L 156, p. 17.